
Folytonos és diszkrét adverzariális tanítási módszerek kombinálása nagy nyelvi modellekben

Kutatásunk során folytonos és diszkrét adverzariális tanítási módszerek kombinálásával foglalkoztunk, annak érdekében, hogy a nagy nyelvi modelleket (NNM) adverzariális támadásokkal szemben védetté tegyük. Manapság, a chatbotok és NNM-ek gyors elterjedése miatt különösen fontos, hogy ne generáljanak ártalmas tartalmat.
Az új Mix-AT adverzariális tanítási módszert fejlesztettük ki, ami a CAT módszerre épül. A újdonságot az jelenti, hogy PAP diszkrét adverzariális támadás kerül alkalmazásra a rosszindulatú kérdések egy részén, amelyek az adverzariális tanítás során kerülnek felhasználásra, mielőtt folytonos adverzariális támadást alkalmaznánk ezeken. Továbbá, különböző faktorok hatását is vizsgáltuk az adverzariális tanításra és az NNM-ek kiértékelésére.
A kutatást a nyári szakmai gyakorlatom során végeztem az INSAIT kutatóközpontban. Elkészítettem a keretrendszert az NNM-ek kiértékeléséhez adverzariális és hagyományos adatbázisokon, publikus kódbázisok segítségével. Kitaláltam, hogy a Mix-AT módszerben pontosan hogy valósuljon meg a folytonos és diszkrét adverzariális tanítás kombinálása. Én végeztem a modellek kiértékelését a hagyományos teljesítményi adatbázisokon és az adverzáriális kiértékelések egy részét is, a fő mérések esetében (ahol összehasonlítottuk a Mix-AT módszer teljesítményét, már létező módszerekkel), valamint a további mérések többségének esetében, ami a modell kvantálás, a chat formulák, a LoRA súlyok skálázásának, a PAP tanítási arány és a diszkrét PAP adverzariális támadások folytonos támadások nélküli felhasználásának vizsgálatát jelenti.
A Mix-AT módszer a legjobbnak tekinthető az átfogalmazás alapú adverzariális támadások ellen (PAP, TAP, PAIR, AutoDAN) és megtartja a modell teljesítményét az egyszeres választási kérdéseket tartalmazó adatbázisok esetében (ARC-E, ARC-C, MMLU). Jól teljesít a GCG suffix támadás ellen is a Zephyr-7B modell esetében. Azonban, a Mix-AT módszer alacsony pontszámokat ér el az MT-BENCH adatbázison, amit bizonyos ártalmatlan, többségében “szerepjátszási” stílusban megfogalmozott, kérdésekre való válaszadás visszautasítása okoz. Ezt a limitációt a jövőbeli kutatás során kívánjuk orvosolni.
A Mix-AT módszerből és eredményekből készült cikket az ICML 2025 konferenciára kívánjuk benyújtani, ahol az egyik első-szerzőként leszek feltüntetve.
--- ACM klasszifikáció---

